**ΠΑΡΑΡΤΗΜΑ 1**

ΔΗΜΟΣΙΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΜΙΣΘΩΣΗΣ ΓΡΑΦΕΙΩΝ ΤΗΣ ΚΕΝΤΡΙΚΗΣ ΥΠΗΡΕΣΙΑΣ ΤΟΥ Ο.Δ.Α.Π.

 **ΤΕΧΝΙΚΕΣ ΠΡΟΔΙΑΓΡΑΦΕΣ ΟΙΚΟΔΟΜΙΚΩΝ ΕΡΓΑΣΙΩΝ**

Η τεχνική περιγραφή πρέπει να καλύψει τις εξής παραμέτρους :

* Περιγραφή της επακριβούς διεύθυνσης του ακινήτου, αν είναι γωνιακό, διαμπερές, με προκήπιο, ή αν βλέπει σε πλατεία. Επίσης τον/τους όροφο/ους που καταλαμβάνει.
* Οι ωφέλιμες επιφάνειες χωρίς τους κοινοχρήστους χώρους – όπως έχει αναλυθεί παραπάνω στην παρ.2 της διακήρυξης - για κάθε ιδιοκτησία, για κάθε όροφο και για κάθε διαφορετική χρήση. Όλοι οι προσφερόμενοι (εκμισθούμενοι) χώροι θα πρέπει να είναι νόμιμοι, καλυπτόμενοι από την οικοδομική άδεια. Παράνομες προσθήκες, αλλαγές χρήσης, κλειστοί ημιυπαίθριοι χώροι κλπ, μπορούν να γίνουν δεκτοί και θα συμπεριλαμβάνονται, εφόσον έχουν δηλωθεί νόμιμα και έχουν εξαιρεθεί από την κατεδάφιση, σύμφωνα με τις προβλεπόμενες διατάξεις της νομοθεσίας περί τακτοποίησης αυθαίρετων κατασκευών. Επίσης θα αναφέρονται (χωρίς πρόσθετο τίμημα) ο αριθμός των θέσεων στάθμευσης σε υπόγειο, pilotis, ακάλυπτο χώρο του ιδίου οικοπέδου ή σε γειτονικό οικόπεδο.
* Αριθμός οικοδομικής άδειας με ημερομηνία έκδοσης, ημερομηνία αποπεράτωσης της οικοδομής, παλαιότητα, προβλεπόμενες χρήσεις ανά όροφο, τυχόν αναθεωρήσεις και αλλαγές χρήσης ή βεβαιώσεις περαίωσης της διαδικασίας τακτοποίησης αυθαίρετων επεκτάσεων ή αλλαγών χρήσεων (Ν.3843/2010, Ν.4014/2011, Ν.4178/2013, Ν.4495/2017 κ.α.).
* Συνοπτική περιγραφή της κατάστασης του ακινήτου

Θα περιγράφεται συνοπτικά η κατάσταση του ακινήτου, κατά τρόπο που να προκύπτουν ασφαλή και αληθή συμπεράσματα για την ποιότητα, πολυτέλεια των υλικών, την πληρότητα και το είδος των εγκαταστάσεων και γενικά το είδος και την ποιότητα κατασκευής του.

Ενδεικτικά θα περιγράφονται οπωσδήποτε τα ακόλουθα :

-τα εξωτερικά κουφώματα (υλικό) και οι υαλοπίνακες (απλοί ή θερμομονωτικοί, ενεργειακοί ή κοινοί),

-τα δάπεδα των γραφείων και των κοινόχρηστων (π.χ. μωσαϊκά, μάρμαρα, πλακίδια κλπ),

-η ύπαρξη ή μη ψευδοροφών (και περιγραφή των υλικών τους),

-η ύπαρξη κεντρικής θέρμανσης, με αυτονομία ή μη και οι προβλεπόμενες ώρες λειτουργίας της (εάν η θέρμανση δεν είναι αυτόνομη). Επίσης το είδος ενέργειας που καταναλώνει (π.χ. πετρέλαιο, φυσικό αέριο, ηλεκτρική ενέργεια κλπ)

-η ύπαρξη κλιματισμού και ο τρόπος που εξασφαλίζεται (π.χ. με split-unit με κεντρική εγκατάσταση, με fan-coils οροφής ή δαπέδου/τοίχου, κανάλια) καθώς και οι ώρες λειτουργίας του κλιματισμού (εάν δεν είναι αυτόνομος)

-εάν υπάρχει ανανέωση του αέρα (αερισμός) και με ποιο τρόπο (π.χ. με κανάλια και προκλιματισμένο αέρα ή απευθείας από την ύπαιθρο)

-εάν υπάρχουν εγκαταστάσεις πυρόσβεσης, πυρανίχνευσης, φωτισμού ασφαλείας κλπ

-συνοπτική περιγραφή της ηλεκτρικής εγκατάστασης ισχυρών ρευμάτων ΔΕΗ και UPS και δομημένης καλωδίωσης του κτηρίου σύμφωνα με τα διεθνή πρότυπα (ενοποιημένο δίκτυο φωνής και δεδομένων)

-συνοπτική περιγραφή της υδραυλικής εγκατάστασης (θέσεις και αριθμός WC, κουζινάκια, ύπαρξη WC για ΑΜΕΑ κλπ)

-συνοπτική περιγραφή της εγκατάστασης πυρασφάλειας του κτηρίου, των πυροσβεστικών μέσων (π.χ. πυροσβεστικού κρουνοί, φορητοί πυροσβεστήρες, springlers κλπ), αν υπάρχει πιστοποιητικό πυρασφάλειας και αν είναι σε ισχύ, αν υπάρχει πυρανίχνευση, αν υπάρχει φωτισμός ασφαλείας, κλπ.

-γενικά οτιδήποτε πρόσθετο θα μπορούσε να συμβάλει στην αξιολόγηση της κατάστασης – ποιότητας του ακινήτου.

* Περιγραφή της διαρρύθμισης του ακινήτου

Θα αναφέρεται ο τρόπος διαρρύθμισης, δηλ. με ελαφρά ή σταθερά χωρίσματα (τοιχοποιίες) ώστε να διαπιστωθεί η ευελιξία του κτηρίου σε πιθανές τροποποιήσεις της διαρρύθμισης (εάν απαιτηθούν), θα δηλώνεται ότι ο εκμισθωτής αποδέχεται (υποχρεωτικά) να εκτελέσει με δικές του δαπάνες τις αναγκαίες διαρρυθμίσεις σύμφωνα με τις υποδείξεις του ΟΔΑΠ και τις τεχνικές προδιαγραφές της διακήρυξης.

* Περιγραφή ιδιοκτησιακής / μισθωτικής κατάστασης

Θα περιγράφεται η μισθωτική κατάσταση του ακινήτου κατά το χρόνο που συντάχθηκε η προσφορά, δηλ. εάν είναι σήμερα ελεύθερο μίσθωσης/κενό ή μισθωμένο. Στην τελευταία περίπτωση αναφέρεται η ημερομηνία έναρξης και λήξης της μίσθωσης και διάρκεια αυτής.

* Χρόνος παράδοσης του μισθίου

Θα αναγράφεται ο ακριβής χρόνος παράδοσης του ακινήτου, πλήρως αποπερατωμένου και κατάλληλου για χρήση με το κλειδί, με τις συνομολογούμενες ιδιότητες που αναφέρονται στην προσφορά. Η προσφορά παράδοσης αρχίζει από την ημερομηνία υπογραφής του μισθωτηρίου συμβολαίου.

* Χώροι στάθμευσης

Θα αναφέρεται η ύπαρξη ή μη χώρων στάθμευσης υπαιθρίων ή στεγασμένων εντός του κτηρίου ή του οικοπέδου (σε χώρους αποκλειστικής χρήσης ή σε κοινόχρηστους) καθώς και η εν γένει ευχέρεια στάθμευσης στην περιοχή πλησίον του κτηρίου (π.χ. σε Δημόσια ή ιδιωτικά γκαράζ, στους δρόμους ελεύθερα ή με παρκόμετρα κλπ).

* Περιγραφή αυτονομίας & αυτοτέλειας του μισθίου

Θα αναφέρεται η ύπαρξη ή μη ανεξάρτητης και αυτόνομης κεντρικής εισόδου, κλιμακοστασίου και ανελκυστήρων, αποκλειστικά για την εξυπηρέτηση του εκμισθούμενου ακινήτου. Επίσης αν προσφέρεται αυτοτελές (ολόκληρο) κτήριο ή υπάρχουν και άλλες οριζόντιες ιδιοκτησίες τρίτων (πλην των προαναφερόμενων) μέσα σε αυτό.

* Περιγραφή χρήσεων του ακινήτου

Θα αναγράφεται τόσο η υπάρχουσα όσο και η προβλεπόμενη, βάσει της οικοδομικής άδειας, χρήση των εκμισθούμενων χώρων.

Θα αναφερθεί, αν υπάρχουν αποκλίσεις στις ζητούμενες χρήσεις (γραφεία/αποθήκες) σε σχέση με τις προβλεπόμενες από την οικ. άδεια (ή τυχόν δηλώσεις τακτοποίησης αυθαίρετων χρήσεων). Ο εκμισθωτής αναλαμβάνει την υποχρέωση τακτοποίησης ενδεχόμενων αυθαίρετων αλλαγών χρήσης.

* Συγκοινωνιακή εξυπηρέτηση

Θα αναγράφεται η ύπαρξη σε κοντινή απόσταση στάσεων λεωφορείων ή άλλων δημόσιων μέσων μεταφοράς.

 **1. ΧΩΡΙΣΜΑΤΑ ΔΙΑΜΟΡΦΩΣΗΣ ΧΩΡΩΝ**

Για κινητά χωρίσματα διαμόρφωσης των χώρων προτιμάται να χρησιμοποιούνται διαχωριστικά αλουμινίου και σε περίπτωση αδυναμίας υλοποίησής τους, μπορούν να τοποθετηθούν διαχωριστικά γυψοσανίδας.

Αναλυτικότερα:

**α) χωρίσματα αλουμινίου**

Τα χωρίσματα αυτά θα αποτελούνται από σκελετό αλουμινίου ηλεκτροστατικής βαφής σε κανάβους, αμφίπλευρη επένδυση µε μελαμίνη και πλήρωση του ενδιάμεσου κενού µε πετροβάµβακα. Τα χωρίσματα, όπου απαιτείται, θα είναι πλήρη έως ύψος 1.10µ. από το δάπεδο και στη συνέχεια θα έχουν υαλοπίνακα έως την οροφή. Το συνολικό πάχος των χωρισμάτων θα είναι τουλάχιστον 75χλστ.

**β) χωρίσματα γυψοσανίδας**

**-** Χωρίσματα γυψοσανίδας κοινής**.** Ελαφρά τοιχοποιία συνολικού πάχους 100χιλ. από γυψοσανίδες κοινές, µε λοξές άκρες πάχους 12,5χιλ. αμφίπλευρα τοποθετημένες (και στις δύο όψεις) πάνω σε μεταλλικό σκελετό, οποιωνδήποτε διαστάσεων και οποιουδήποτε σχεδίου.

 **-** Χωρίσματα γυψοσανίδας ενισχυμένα**.** Όπου οι τοιχοποιίες γυψοσανίδας διαμορφώνουν χώρους που **απαιτούν ασφάλεια** εκεί τοποθετείται στο εσωτερικό της τοιχοποιίας φύλλο λαμαρίνας πάχους τουλάχιστον 4 χιλ.

 **-** Χωρίσματα γυψοσανίδας πυράντοχης**.** Όπου οι τοιχοποιίες γυψοσανίδας διαμορφώνουν χώρους που **απαιτούν πυρασφάλεια** και πιο συγκεκριμένα τους χώρους αρχείων, τότε πρέπει να ικανοποιούν τις αντίστοιχες απαιτήσεις πυροπροστασίας

**2. ΜΕΤΩΠΑ ΓΥΨΟΣΑΝΙΔΑΣ ΓΙΑ ΕΠΙΚΑΛΥΨΕΙΣ ΣΤΟΙΧΕΙΩΝ**

Ειδικά διαμορφωμένα μέτωπα από γυψοσανίδες κοινές µε λοξές άκρες, πάχους 12,5χιλ. και που αναλυτικότερα αποτελούνται από:

α) Σκελετό από γαλβανισμένες στραντζαριστές διατομές 20×40 ή 20×60χιλ. που τοποθετούνται σε αποστάσεις των 40εκ.

β) Επένδυση των κατακόρυφων επιφανειών µε διπλή στρώση γυψοσανίδας, ενώ των οριζοντίων επιφανειών µε μονή στρώση γυψοσανίδας µε λοξές άκρες, πάχους 12,5χιλ., µε ενίσχυση των ελεύθερων ακμών µε γωνιόκρανα, αρμολόγηση των ενώσεων των γυψοσανίδων µε κατάλληλο υλικό αρμολογήματος και φινιρίσματος.

**3. ΨΕΥΔΟΡΟΦΕΣ**

Ψευδοροφές τοποθετούνται, αν στις οροφές των χώρων είναι εγκατεστημένοι αγωγοί κλιματισμού, εξαερισμού ή θέρμανσης, γενικότερα αν έχουν τοποθετηθεί ηλεκτρομηχανολογικές εγκαταστάσεις ή αν το ύψος του κτιρίου είναι πολύ μεγάλο, αφήνοντας πάντα το απαιτούμενο ελεύθερο ύψος των γραφειακών χώρων όπως αυτό ορίζεται στον κτιριοδοµικό κανονισμό ως ελάχιστο όριο (2,40 μέτρα). Ωστόσο, επιθυμητό ελεύθερο ύψος στους χώρους εργασίας είναι τουλάχιστον 2,70 μέτρα.

 **α ) ψευδοροφές γυψοσανίδας.** Ψευδοροφή αφανούς συστήματος ανάρτησης µε γυψοσανίδες, πάχους 12,5χιλ. µε λοξές άκρες, επίπεδη, µε σύστημα ανάρτησης και με θυρίδες επισκεψιμότητας.

 **β) ψευδοροφές ορυκτών ινών.** Ψευδοροφή από πλάκες ορυκτών ινών, διαστάσεων 60×60 εκ. µε πατούρα, σε εμφανές σύστημα ανάρτησης.

 Τα κανάλια πρέπει να είναι εμφανή και εύκολα επισκέψιμα.

**4. ΘΥΡΕΣ - ΚΟΥΦΩΜΑΤΑ**

 **α) θύρες εσωτερικές (ξύλινες) .**Τοποθετούνται σε όλους τους χώρους επί των εσωτερικών χωρισμάτων (σε όλους τους ορόφους), σύμφωνα µε τα σχέδια της μελέτης. Αποτελούνται από φύλλο πρεσαριστό µε αμφίπλευρη επένδυση από φορμάικα και περιμετρικό πηχάκι από σκληρή ξυλεία οξιάς και περιλαμβάνουν όλα τα απαραίτητα υλικά ανάρτησης και λειτουργίας (μεντεσέδες, πόμολα βαρέως τύπου, κλειδαριές ασφαλείας χωνευτές κ.λ.π.) επιλογής και εγκρίσεως της Υπηρεσίας. Οι πόρτες όλων των χώρων που απαιτούν συνθήκες ασφαλείας στο κτίριο της Υπηρεσίας πρέπει να είναι ειδικών προδιαγραφών, ασφαλείας, αδιάρρηκτες και να παρουσιάζουν την ίδια όψη µε τις ξύλινες εσωτερικές που περιεγράφηκαν παραπάνω.

 **β) θύρες εσωτερικές χώρων υγιεινής (ξύλινες)** Τοποθετούνται σε όλους τους εσωτερικούς χώρους υγιεινής. Θα είναι ξύλινες ομοίων προδιαγραφών µε τις υπόλοιπες εσωτερικές θύρες των γραφείων. Θα διαφέρουν σε μήκος (θα είναι κοντύτερες για να µην φθείρονται από τα νερά) και σε χρώμα (γκρι ή υπόλευκο ή άλλο επιλογής της Υπηρεσίας). Στην εσωτερική επιφάνεια θα υπάρχει μεταλλικό άγκιστρο για κρέμαση ρούχων. Οι κλειδαριές θα είναι τύπου on-off, χωρίς κλειδί, για λόγους ασφαλείας.

  **γ) θύρες εξωτερικές.** Οι είσοδοι του κτιρίου θα πρέπει να είναι προσπελάσιμοι από αναπηρικά αµαξίδια. Η προσπέλαση αυτή θα εξασφαλίζεται µε ένα τουλάχιστον ανοιγόµενο ή συρόμενο θυρόφυλλο καθαρού πλάτους τουλάχιστον 0.90µ. από κάσα σε κάσα µε χειρολαβή τύπου μοχλού και όχι σφαιρική Οι υαλοπίνακες να είναι ασφαλείας laminated πάχους 6 χιλ. (3χιλ.+µεµβράνη+3χιλ.) Όπου απαιτείται από τη μελέτη πυρασφάλειας πυράντοχη θύρα, τότε οι υαλοπίνακες αυτής αντικαθίστανται µε πυράντοχα κρύσταλλα laminated πάχους 16χιλ. Επίσης θα πρέπει να υπάρχουν μονόφυλλες ή δίφυλλες έξοδοι κινδύνου.

Κάθε πόρτα εσωτερική ή εξωτερική ανάλογα µε το υλικό κατασκευής της και τη χρήση της πρέπει να έχει το ανάλογο σημείο τερματισμού (stop) ελαστικό ή μεταλλικό, μεγάλης αντοχής και καλαίσθητο.

 **γ) παράθυρα εξωτερικά**

 **- Υαλοστάσια .** Για λόγους ευχρηστίας, καθαρισμού, μειωμένης φθοράς και απαίτησης εισροής ικανοποιητικού σε όγκο φυσικού αερισμού τα υαλοστάσια σε κτήρια δημόσιας χρήσης ζητούνται να είναι:

* Υλικού αλουμινίου µε τις απαραίτητες αντοχές σύμφωνα µε μελέτη ανεµοπιέσεων
* Όλα να μπορούν να ανοίγουν και κατά προτίμηση να είναι ανοιγόµενα
* Χρωματισμού ανοιχτού γκρι (RAL 7035) ή άλλου εάν αυτό συνδυάζεται µε τα λοιπά υλικά των όψεων. Σημειώνεται ότι το λευκό χρώμα εύκολα λερώνει και για αυτό το λόγο δεν προτιμάται.

**δ) Υαλοπίνακες**

 Οι υαλοπίνακες πρέπει να συνάδουν µε τη μελέτη θερμομόνωσης και σε κάθε περίπτωση πρέπει να είναι διπλοί, ηχομονωτικοί και ανακλαστικοί (προτεινόμενου συνολικού πάχους 18 χιλ. (5χιλ. + κενό 8 χιλ. + 5 χιλ.). Μεμβράνη ενδείκνυται να εμπεριέχεται για λόγους ασφαλείας σε περίπτωση θραύσης των κρυστάλλων.

 **5. ΜΕΤΑΛΛΙΚΑ ΡΟΛΑ ΑΣΦΑΛΕΙΑΣ**

Ρολά ασφαλείας τοποθετούνται στα ανοίγματα της εξωτερικής όψης του κτιρίου προκειμένου να καταστούν ασφαλείς όλοι οι χώροι της Υπηρεσίας από κακόβουλες ενέργειες.

 **προστατευτικό κιγκλίδωμα στην είσοδο της υπηρεσίας.** Κιγκλίδωμά µε κατακόρυφα στοιχεία από μασίφ σίδηρο Φ18, σε σκελετό πλαίσιο από σίδηρο 40Χ25Χ8χιλ. Το βάρος όλης της κατασκευής είναι περίπου 20 κιλά/m2 και τοποθετείται στο ισόγειο.

 **6. ΕΠΙΣΤΡΩΣΕΙΣ ΔΑΠΕΔΩΝ, ΚΛΙΜΑΚΟΣΤΑΣΙΩΝ ΚΑΙ WC**

Προτείνεται η επίστρωση των δαπέδων να γίνει µε κεραμικά πλακίδια αντιολισθηρά, σκληρότητας group 4 ή 5 ΤΥΠΟΥ ΓΡΑΝΙΤΗ διαστάσεων 33Χ33εκ. ή εναλλακτικά µε κάποιο σκληρό μάρμαρο πάχους 3 εκατ.

Το δάπεδο του κλιμακοστασίου μπορεί επίσης να επιστρωθεί µε μάρμαρο μέτρια τριμμένο, ματ, µε καμπυλωμένες ακμές και απαιτείται πρόσθετη μέριμνα για την αντιολισθηρότητα αυτού π.χ. χάραξη καναλιού ή αυτοκόλλητη ταινία στα άκρα του. Απαραίτητοι θεωρούνται και οι δύο πλαϊνοί μεταλλικοί χειρολισθήρες.

Στους χώρους υγιεινής προτείνεται η επίστρωση των δαπέδων όπως και η επένδυση των τοίχων να γίνει µε κεραμικά πλακίδια αντιολισθηρά, σκληρότητας group 4 ή 5, ΤΥΠΟΥ ΓΡΑΝΙΤΗ διαστάσεων ~20Χ20εκ. ή εναλλακτικά µε κάποιο σκληρό μάρμαρο πάχους 3 εκατ. για τα δάπεδα.

 **7. ΕΞΟΠΛΙΣΜΟΣ ΧΩΡΩΝ ΥΓΙΕΙΝΗΣ & ΠΑΡΑΣΚΕΥΑΣΤΗΡΙΟΥ**

Τα είδη υγιεινής θα είναι από πορσελάνη λευκή άριστης ποιότητας. Απαραίτητη θεωρείται η τοποθέτηση επίτοιχης πλαστικής διαφανούς σαπουνοθήκης, επίτοιχου ηλεκτρικού στεγνωτήρα χεριών και καθρέπτη πάνω από κάθε νιπτήρα. Ομοίως ο χώρος υγιεινής για τα άτομα µε ειδικές ανάγκες θα είναι εξοπλισμένος µε κατάλληλα είδη υγιεινής που παρέχουν τις απαραίτητες διευκολύνσεις .

Τα παρασκευαστήρια-κουζινάκια, όπου αυτά υπάρχουν, θα είναι εξοπλισμένα µε πάγκο από ανοξείδωτο χάλυβα ή από ΜΟΡ πάχους 30 χιλ. που θα φέρει νεροχύτη και ερμάριο κάτω από αυτόν. Προαιρετικά μπορεί να υπάρχουν και άλλα ερμάρια αποθήκευσης ανάλογα τις διαστάσεις του χώρου. Παράπλευρα πρέπει να υπάρχει υποδομή για ψύκτη και για ψυγείο.

  **8. ΧΡΩΜΑΤΙΣΜΟΙ ΟΙΚΟΛΟΓΙΚΟΙ**

 **α) χρωματισμοί σπατουλαριστοί με πλαστικό χρώμα.** Χρωματισμοί επιφανειών επιχρισμάτων ή γυψοσανίδων µε πλαστικό χρώμα, οικολογικό, άριστης ποιότητας της έγκρισης της επίβλεψης, άριστης επεξεργασίας, σπατουλαριστοί.

  **β) χρωματισμοί με βερνίκι ξύλινων επιφανειών.** Βερνικοχρωµατισµοί ξύλινων επιφανειών -όπου απαιτούνται- μετά της απαιτούμενης προπαρασκευής και αποξέσεως έως 15% της επιφάνειας των παλαιών χρωμάτων (εάν υπάρχουν).

 **γ) χρωματισμοί ντούκο σπατουλαριστοί σιδερένιων επιφανειών.** Χρωματισμοί κάθε είδους σιδερένιων επιφανειών µε ντουκόχρωµα σπατουλαριστοί.

 **9. ΕΡΜΑΡΙΑ ΣΤΑΘΕΡΑ**

Σε περίπτωση που ήδη υπάρχουν στο κτίριο ερμάρια αρχειοθέτησης φακέλων, η πλάτη τους θα πρέπει να είναι στερεωμένη στους τοίχους.

 **10. ΣΚΙΑΔΙΑ**

Στις περιπτώσεις που το κτίριο φέρει εξωτερικές περσίδες, ζητείται μελέτη σκιασμού, στην οποία θα φαίνεται σε τομή το γραφείο µε την εξωτερική όψη του και η φορά του ήλιου µε την γωνία πρόσπτωσης των ακτινών του κατά τη διάρκεια του καλοκαιριού και του χειμώνα. Σε όλους τους υαλοπίνακες, όπου έσωθεν υπάρχουν θέσεις εργασίας µε ηλεκτρικό υπολογιστή, ζητούνται για λόγους θάµβωσης και εξασφάλισης απρόσκοπτων συνθηκών εργασίας και λειτουργικότητας:

 **α) κατακόρυφες περσίδες υφάσματος.** Προμήθεια και τοποθέτηση κατακόρυφων, συρόμενων, υφασμάτινων κατακόρυφων περσίδων ηλιοπροστασίας. Το ύφασμα θα είναι πλαστικοποιημένο, αντιστατικό και βραδύκαυστο και απόχρωσης πρασινωπής τύπου ECOFLEX ή άλλου αντίστοιχου.

 **β) οριζόντιες περσίδες μεταλλικές.** Εναλλακτικά προμήθεια και τοποθέτηση οριζόντιων περσίδων πλάτους 2,5εκ εντός των διπλών υαλοπινάκων από ελαφρύ κράμα για μέγιστη αντοχή, ελαστικότητα, αντίσταση στη σκουριά και απόλυτη εφαρμογή κατά το κλείσιμο, µε δυνατότητα περιστροφής περί οριζόντιου άξονα µέσω κορδονιού, ηλεκτροστατικής βαφής, σε χρώμα επιλογής της Υπηρεσίας.

**11. ΣΗΜΑΝΣΗ**

**α) στάθμευση.** Στους χώρους στάθμευσης προβλέπεται να γίνει η απαιτούμενη σήμανση, σύμφωνα µε τη μελέτη, µε ειδική βαφή.

 **β) κτίριο.** Πλήρης εξωτερική σήμανση πάνω από την κεντρική είσοδο. Κατασκευή και τοποθέτηση κεντρικής εξωτερικής πινακίδας πάνω από την είσοδο της Υπηρεσίας.

Είναι χρήσιμο σε κάθε όροφο να υπάρχουν αναρτημένες πινακίδες µε την κάτοψη κάθε ορόφου στους διαδρόμους και µε βέλη για τις διόδους διαφυγής σε περίπτωση κινδύνου. Κάθε θύρα γραφείου πρέπει να φέρει από την πλευρά εισόδου μεταλλική πινακίδα ΙΝΟΧ µε χαραγμένο το νούμερο του γραφείου µε μαύρους αριθμούς. Ομοίως και για τους βοηθητικούς χώρους (αρχεία, WC κλπ) θα πρέπει να υπάρχει αρίθμηση και σήμανση µε τον ίδιο τρόπο.

 Στη σήμανση του κτιρίου περιλαμβάνεται και η κατασκευή ενός τουλάχιστον ιστού που θα φέρει την ελληνική σημαία, ο οποίος θα τοποθετηθεί σε περίοπτο και επισκέψιμο σημείο της όψης του κτιρίου.

 **12. ΕΓΚΑΤΑΣΤΑΣΕΙΣ AMEA**

Απαιτείται η προσαρμογή του κτιρίου (**π.χ. θέσεις στάθμευσης, ράμπες πρόσβασης στο κτίριο, κλιμακοστάσια, ανελκυστήρας, τουαλέτα, ψύκτης κ.τ.λ.**) στις προδιαγραφές και απαιτήσεις του Γ.Ο.Κ. 2000, όπως έχει τροποποιηθεί και ισχύει, καθώς και στις κανονιστικές εγκυκλίους για τις εξυπηρετήσεις των ΑµεΑ (Υπουργική Απόφαση 52487 ΦΕΚ 18 Β΄/15.1.2002).

 Η υλοποίηση των διευκολύνσεων ΑµεΑ αποτελεί συμβατική υποχρέωση του ιδιοκτήτη και είναι βασική προϋπόθεση της καταλληλότητας του κτιρίου, όπως προβλέπει η διακήρυξη.

 **13. ΒΙΟΚΛΙΜΑΤΙΚΗ ΘΕΩΡΗΣΗ**

Τα κτίρια χρήσης του Δημοσίου οφείλουν να εναρμονίζονται µε την Κοινή Υπουργική Απόφαση (ΚΥΑ: ∆Ε/Β/14626 – ΦΕΚ1122 B΄/17.6.2008), όπου αναφέρονται μέτρα που πρέπει να ληφθούν υποχρεωτικά για την εξοικονόμηση ενέργειας, όπως ενδεικτικά γίνεται μνεία για:

-Επικάλυψη ταράτσας από ανακλαστικό υλικό ή χρωματισμό µε ανακλαστική βαφή ή φύτευση δώματος.

-Εξωτερικούς χρωματισμούς και τον απαιτούμενο συντελεστή εκπομπής των βαφών.

-Χρήση του νυχτερινού αερισμού των κτιρίων.